ഗ്യാസ് ഏജന്സി സമരം അവസാനിപ്പിക്കാന് അടിയന്തിര നടപടി വേണം: കെറ്റിയുസിബി കൊട്ടാരക്കര: ഗ്യാസ് ഏജന്സി മാനേജ്മെന്റും തൊഴിലാളി യൂണിയനുകളും തമ്മിലുള്ള തര്ക്കം മൂലം ജനജീവിതം ദുസഹമായിരിക്കുകയാണെന്നും അടിയന്തിരമായി പ്രശ്നം പരിഹരിക്കാന് ഇരുവിഭാഗവും തയാറാകണമെന്നും കെറ്റിയുസി ബി കൊട്ടാരക്കര നിയോജക മണ്ഡലംകമ്മിറ്റി യോഗം ആവശ്യപ്പെട്ടു. കഴിഞ്ഞ കുറെ ദിവസങ്ങളായി പാചകവാതക വിതരണം തടസപെട്ടത് മൂലം ജനങ്ങള് പ്രതിസന്ധിയില് ആയിരിക്കുക ആണ്. ഭൂരിപക്ഷം ജനങ്ങളും പാചക വാതകത്തെ ആശ്രയിച്ചാണ് ദൈനംദിന ജീവിതം മുന്നോട്ടു കൊണ്ട് പോകുന്നത് . വിതരണം തടസപെട്ടത് മൂലം ഉണ്ടാകുന്ന പ്രതിസന്ധി പരിഹരിക്കണമെന്നാ വശ്യപ്പെട്ടു സിവില് സപ്ലൈയിസ് വകുപ്പ് മന്ത്രിക്കും ജില്ലാ കളക്ടര്ക്കും നിവേദനം നല്കി. അവശ്യസര്വീസ് എന്ന നിലയില് അടിയന്തിര മായി സമരം അവസാനിപ്പിക്കാന് നടപടി വേണമെന്ന് നിവേദനത്തില് ആവശ്യപ്പെട്ടു. പേരുംകുളം സുരേഷ് അധ്യക്ഷത വഹിച്ച യോഗത്തില് പാര്ട്ടി ജില്ലാ പ്രസിഡന്റ് എ. ഷാജു, കെ. പ്രഭാകരന് നായര്, ജേക്കബ് വര്ഗീസ് വടക്കടത്, നീലേശ്വരം ഗോപാലകൃഷ്ണന്, ആനയം തുളസി, ഉമ്മന്നൂര് ജോര്ജ് കുട്ടി, നെല്ലിക്കുന്നം സാബു, കരീം, കലയപുരം രാജു, വെണ്കുളംമണി, പ്ലാപ്പളി സജി, തുടങ്ങിയവര് പ്രസംഗിച്ചു.